
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	30 mai 2011 

	Nr.
	27/113


R A P O R T

asupra propunerii legislative pentru modificarea  Legii nr.44/1994 cu modificările şi completările ulterioare privind veteranii de război, precum şi unele drepturi ale invalizilor şi văduvelor de război
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. Plx 98 din 7 martie 2011, cu propunerea legislativă pentru modificarea Legii nr.44/1994 cu modificările şi completările ulterioare privind veteranii de război, precum şi unele drepturi ale invalizilor şi văduvelor de război.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1240/18.10.2010)
· avizul negativ al Comisiei pentru buget, finanţe şi bănci (nr.22/73/17.03.2011)
· avizul negativ al Comisiei juridice, de disciplină şi imunităţi (nr.31/163/22.03.2011)
· avizul negativ al Comisiei pentru apărare, ordine publică şi siguranţă naţională(nr. 32/66/17.03.2011)
· avizul negativ al Comisiei pentru egalitatea de şanse pentru femei şi bărbaţi( nr. 37/127/23.03.2011)
· punctul de vedere negativ al Guvernului (nr. 2847/12.11.2010).
Propunerea legislativă are ca obiect de reglementare modificarea art.16 lit.a) din Legea nr.44/1994 privind veteranii de război, precum şi unele drepturi ale invalizilor şi văduvelor de război, cu modificările şi completările ulterioare, în sensul înlocuirii sintagmei „procurii autentificate” cu sintagma „legitimaţia de însoţitor, eliberată de Asociaţia Veteranilor de Război, legal constituită” ca document necesar utilizării tichetelor gratuite de călătorie de către soţ/soţie sau alte persoane mandatate de titulari să le reprezinte interesele.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Dezbaterile au avut loc în şedinţele comisiei din 11 şi 18 mai 2011. La şedinţa din data de 11 mai 2011 au participat, în conformitate cu prevederile art.55 din Regulamentul Camerei Deputaţilor, din partea Ministerului Apărării Naţionale, d-l Mihail Vasile Ozunu, Secretar de Stat şi d-l lt.col. Florin Vasile, consilier juridic.
La lucrările comisiei au fost prezenţi 26 de deputaţi, din totalul de 27 membri ai comisiei.

Raportul comisiei a fost adoptat cu majoritate de voturi (3 voturi împotrivă). 
Propunerea legislativă a fost respinsă  de Senat în şedinţa din 2 martie 2011.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 alin. (9) din Regulamentul Camerei Deputaţilor, cu modificările şi completările ulterioare.
În urma finalizării dezbaterilor, Comisia propune adoptarea propunerii legislative cu amendamente, după cum urmează:
I. Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text în vigoare
	Text propunere legislativă
	Text propus de Comisie

(autor amendament)
	Motivarea

amendamentelor propuse

	1.
	__
	Titlul legii

Lege pentru modificarea Legii nr.44/1994 cu modificările şi completările ulterioare privind veteranii de război, precum şi unele drepturi ale invalizilor şi văduvelor de război

	Lege pentru modificarea   art. 16 lit.a) din Legea nr.44/1994 privind veteranii de război, precum şi unele drepturi ale invalizilor şi văduvelor de război

Autor: d-l deputat Ioan Cindrea

	Pentru respectarea normelor de tehnică legislativă, fiind necesară redarea elementului  de identificare ce face obiectul modificării actului normativ, având în vedere faptul că propunerea legislativă  conţine o singură modificare.


	2.
	Art. 16 lit.a)
a) câte 12 călătorii gratuite, dus-întors, sau 24 de călătorii simple, în cursul unui an calendaristic, la clasa I pe calea ferată, la tren de orice rang, pentru marii mutilaţi, pentru invalizii de război, precum şi pentru veteranii de război decoraţi cu ordine şi medalii de război.
Veteranii de război decoraţi cu Medalia «Crucea comemorativă a celui de-al doilea război mondial, 1941-1945», cei nedecoraţi, precum şi văduvele de război au dreptul, în cursul unui an calendaristic, la 6 călătorii interne gratuite, dus-întors, sau la 12 călătorii simple pe calea ferată, la tren de orice rang. Generalii şi ofiţerii călătoresc la clasa I, iar ceilalţi veterani de război, decoraţi cu Medalia «Crucea comemorativă a celui de-al doilea război mondial, 1941-1945», cei nedecoraţi, precum şi văduvele de război, la clasa a II-a.
Veteranii de război şi văduvele de război care locuiesc în mediul rural au dreptul, în cursul unui an calendaristic, la 12 călătorii interne, dus-întors, gratuite, pe mijloacele de transport auto, dacă nu există posibilitatea să călătorească pe calea ferată, sau la 12 călătorii interne gratuite, dus-întors, pe căile fluviale, la alegere.
În cadrul numărului de călătorii stabilit pentru titulari, aceştia le pot folosi şi pentru însoţitori.
Legitimaţiile de transport tip card pot fi utilizate şi de către soţul/soţia sau alte persoane mandatate de titulari să le reprezinte interesele, pe bază de procură autentificată, nefiind necesară prezenţa titularului la efectuarea călătoriei.
Însoţitorii marilor mutilaţi şi ai invalizilor de gradul I beneficiază de aceleaşi drepturi de transport gratuit şi la aceeaşi clasă ca şi titularii drepturilor ai căror însoţitori sunt.
	Articolul 16, litera a) din Legea nr. 44/1994 privind veteranii de război, precum şi unele drepturi ale invalizilor şi văduvelor de război, republicată În Monitorul Oficial al României, Partea I, nr.783 din 28 octombrie 2002, cu modificările şi completările ulterioare, se modifică şi va avea următorul cuprins:

“a)  câte 12 călătorii gratuite, dus-întors, sau 24 de călătorii simple, în cursul unui an calendaristic, la clasa I pe calea ferată, la tren de orice rang, pentru marii mutilaţi, pentru invalizii de război, precum si pentru veteranii de război decoraţi cu ordine şi medalii de război.
Veteranii de război decoraţi cu Medalia "Crucea comemorativă a celui de-al doilea razboi mondial, 1941-1945", cei nedecoraţi, precum şi văduvele de război au dreptul, în cursul unui an calendaristic, la 6 călătorii interne gratuite, dus-întors, sau la 12 călătorii simple pe calea ferată, la tren de orice rang. Generalii şi ofiţerii călătoresc la clasa I, iar ceilalţi veterani de război, decoraţi cu Medalia "Crucea comemorativă a celui de-al doilea război mondial, 1941-1945", cei nedecoraţi, precum şi văduvele de război, la clasa a II-a.
Veteranii de război şi văduvele de război care locuiesc în mediul rural au dreptul, în cursul unui an calendaristic, la 12 călătorii interne, dus-întors, gratuite, pe mijloacele de transport auto, dacă nu există posibilitatea să călătoreasca pe calea ferată, sau la 12 călătorii interne gratuite, dus-întors, pe căile fluviale, la alegere.
În cadrul numărului de călătorii stabilit pentru titulari, aceştia le pot folosi şi pentru însoţitori.
Tichetele de călătorie gratuite pot fi utilizate şi de către soţul/soţia sau alte persoane mandatate de titulari să le reprezinte interesele, pe baza  legitimaţiei de însoţitor, eliberată de Asociaţia Veteranilor de Război, legal constituită.
Însoţitorii  marilor mutilaţi şi ai invalizilor de gradul I beneficiază de aceleaşi drepturi de transport gratuit şi la aceeaşi clasă ca şi titularii drepturilor ai căror însoţitori sunt.
Ministerul Economiei şi Finanţelor va aloca sumele necesare în bugetul Ministerului Muncii, Familiei şi Egalităţii de Şanse, Ministerul Apărării sau Ministerului  Internelor, şi Reformei Administrative şi Serviciului Român de Informatii, ca urmare a aplicării prezentei legi.


	Articol unic. - La articolul 16 din Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată În Monitorul Oficial al României, Partea I, nr.783 din 28 octombrie 2002, cu modificările şi completările ulterioare, litera a) se modifică şi va avea următorul cuprins:
“a)  câte 12 călătorii gratuite, dus-întors, sau 24 de călătorii simple, în cursul unui an calendaristic, la clasa I pe calea ferată, la tren de orice rang, pentru marii mutilaţi, pentru invalizii de război, precum si pentru veteranii de război decoraţi cu ordine şi medalii de război.
Veteranii de război decoraţi cu Medalia "Crucea comemorativă a celui de-al doilea razboi mondial, 1941-1945", cei nedecoraţi, precum şi văduvele de război au dreptul, în cursul unui an calendaristic, la 6 călătorii interne gratuite, dus-întors, sau la 12 călătorii simple pe calea ferată, la tren de orice rang. Generalii şi ofiţerii călătoresc la clasa I, iar ceilalţi veterani de război, decoraţi cu Medalia "Crucea comemorativă a celui de-al doilea război mondial, 1941-1945", cei nedecoraţi, precum şi văduvele de război, la clasa a II-a.
Veteranii de război şi văduvele de război care locuiesc în mediul rural au dreptul, în cursul unui an calendaristic, la 12 călătorii interne, dus-întors, gratuite, pe mijloacele de transport auto, dacă nu există posibilitatea să călătoreasca pe calea ferată, sau la 12 călătorii interne gratuite, dus-întors, pe căile fluviale, la alegere.
În cadrul numărului de călătorii stabilit pentru titulari, aceştia le pot folosi şi pentru însoţitori.
Legitimaţiile de transport tip card pot fi utilizate şi de către soţul/soţia sau alte persoane mandatate de titulari să le reprezinte interesele, pe baza  legitimaţiei de însoţitor, eliberată de Asociaţia Veteranilor de Război, legal constituită.
Însoţitorii  marilor mutilaţi şi ai invalizilor de gradul I beneficiază de aceleaşi drepturi de transport gratuit şi la aceeaşi clasă ca şi titularii drepturilor ai căror însoţitori sunt.
Ministerul Finanţelor Publice este autorizat să introducă modificări în volumul şi structura veniturilor şi cheltuielilor bugetului de stat, precum şi modificări în bugetul Ministerului Muncii, Familiei şi Protecţiei Sociale, Ministerului Apărării Naţionale, Ministerului Administraţiei şi Internelor şi Serviciului Român de Informaţii, la propunerea acestora, potrivit prevederilor prezentei legi.
Autor: d-l deputat Ioan Cindrea

	Pentru corelare cu modificarea adusă la poziţia 1 din raport.

Având în vedere vârsta înaintată a veteranilor este necesară eliminarea unor inconveniente cum ar fi deplasarea celor netransportabili şi plata taxelor notariale.

Pentru o corectă formulare, având în vedere noile denumiri ale instituţiilor.




PREŞEDINTE , 






SECRETAR,

Victor Paul DOBRE





KEREKES Karoly   
Şef serviciu Elena Mesaroş
Întocmit,
Expert parlamentar Monica Rallu Curta

